28/12/2016 | Administración LocalMunicipal
Ortigueira
Secretaría
Aprobación definitiva da modificación das bases de execución do orzamento municipal 2016 por introdución dunha nova base relativa a asignacións a grupos políticos

ANUNCIO APROBACIÓN DEFINITIVA DA MODIFICACIÓN DAS BASES DE EXECUCIÓN DO ORZAMENTO MUNICIPAL 2016 POR INTRODUCIÓN DUNHA NOVA BASE O Pleno do Concello de Ortigueira, en sesión do día 11 de novembro de 2016 acordou aprobar inicialmente a modificación das bases de execución do orzamento consistente en introducir unha nova base que ocupará o último lugar, adicada á regulación das asignacións aos grupos políticos. Así mesmo, expúxose o expediente a información pública e audiencia aos interesados, previo anuncio no taboleiro de anuncios do Concello e no Boletín Oficial da Provincia numero 219 de data 18 de novembro de 2016, por un prazo de quince días hábiles, advertindo que no suposto de que non se presentaran reclamacións contra o mesmo, o citado acordo se elevaría a definitivo. Non presentándose no prazo de exposición pública reclamacións, queda aprobada definitivamente e publícase o texto integro da devandita base <<ASINACIÓNS A GRUPOS POLÍTICOS 1.º. As dotacións económicas aos grupos políticos do Pleno do Concello de Ortigueira rexeranse polo disposto no art.73.3 da Lei 7/1985, de 2 de abril, de Bases do Réxime Local e nestas bases de execución do orzamento. A dotación concedida non poderá aplicarse ao pagamento de remuneracións de persoal de calquera tipo ao servizo da corporación nin á satisfacción de gastos relativos aos bens e subministros que son facilitados polo Concello. A estes efectos se entenderá por remuneración calquera entrega dineraria, sexa cal sexa a denominación utilizada, que non estea destinada a indemnizar gastos previamente realizados e xustificados como tales. A dotación tampouco se poderá aplicar a adquisición de bens que poidan ter a consideración de activos fixos de carácter patrimonial, entendéndose por tales, todos os bens que reúnan algunha das seguintes características: a) Que no sexan bens funxibles. b) Que teñan unha duración previsiblemente superior ao exercicio presupostario. c) Que sexan susceptibles de inclusión en inventario. d) Ser gastos que previsiblemente non sexan reiterativos.2.º. Os grupos políticos deberán levar unha contabilidade específica da dotación a que se refire o parágrafo anterior, que poñerán a disposición do Pleno da Corporación sempre que este o pida.3.º. Os límites a estes gastos os determina a LRBRL ó indicar que debe tratarse de gastos de funcionamento e que, en ningún caso, poderá destinarse ó pagamento de retribucións ou de adquisición de bens de investimento. A modo indicativo trataríase de gastos correntes que sexan imprescindibles para o grupo político en canto ó desenvolvemento da función de servizo público que cumpren. A saber: material de oficina, arrendamento de local, luz, auga, teléfono, publicidade, gastos de limpeza e calquera outro indispensable para o funcionamento do grupo. Por tratarse de asignacións económicas a grupos políticos, e non a partidos políticos, non se poderá destinar esta asignación para fins electorais como campañas, publicidade etc. En canto ós gastos de arrendamento o Regulamento de Organización Funcionamento e Réxime xurídico das Entidades Locais no seu artigo 27 establece que na medida das posibilidades funcionais da organización administrativa da Entidade Local, os diversos grupos políticos dispoñerán na sede da mesma dun despacho ou local para reunirse de maneira independente e recibir visitar de cidadáns. se isto non fose posible, si poderán sufragarse gastos de arrendamento.4.º. En canto á xustificación da asignación se respectarán as seguintes regras: – Cada grupo político deberá dispoñer de CIF propio e distinto ó que lle corresponda ao seu partido político. As facturas irán a nome e co CIF do grupo en cuestión. – Os grupos políticos deben levar unha contabilidade independente na que no apartado de ingresos constará a subvención recibida e na de gastos aqueles nos que incorran ao longo do ano. – A xustificación da cantidade que corresponda a cada grupo político farase mediante as correspondentes facturas que deberán estar conformadas e co visto e prace do voceiro do grupo político. – Deberá acompañarse unha declaración responsable do voceiro do grupo na que se faga constar que nos gastos efectuados non se incorreu en ningún dos supostos de prohibición do artigo 73.3 da LBRL, nin nos que exclúe esta norma e que os mesmos foron axeitados á actuación corporativa do grupo. A aprobación definitiva da actual modificación das bases de execución, estará condicionada á aprobación definitiva e entrada en vigor da modificación orzamentaria crédito extraordinario e suplemento de crédito 3.2016, concretamente a creación da aplicación 912.48000 cunha dotación de 7.500,00 €.” Contra o expresado acordo, que pon fin á vía administrativa, cabe interpoñer de conformidade co artigo 171 do TRLFL, recurso contencioso-administrativo ante a correspondente Sala do Tribunal Superior de Xustiza da Comunidade Autónoma no prazo de dous meses, contados a partir do día seguinte ao da presente publicación. O que se fai publico para xeral coñecemento e aos efectos oportunos. Ortigueira, 27 de decembro de 2016. O alcalde Juan Vicente Penabad Muras